Diari Oficial de la Generalitat Valenciana


Sumari del DOGV 454, del 29-10-1986 (1986/807437)

ORDRE de 15 d'octubre de 1986, de la Conselleria de Cultura, Educació i Ciència, per la qual es convocat un concurs públic per a l'adjudicació d'ajudes a la creació literaria.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   454

Data del DOGV
:   29-10-1986

Secció del DOGV
:   ALTRES DISPOSICIONS

Número del document
:   1986/807437


Data del document
:   15-10-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 d'octubre de 1986, de la Conselleria de Cultura, Educació i Ciència, per la qual és convocat un concurs públic per a la adjudicació d'ajudes a la creació literària.  
El foment de la cultura és un dels objectius fonamentals de l'actuació de la Generalitat Valenciana que, en compliment de l'article 2n de l'Estatut d'Autonomia, exerceix les accions oportunes per al desplegament i el foment de les peculiaritats del poble valencià, per facilitar-ne l'accés als béns culturals.   
En aquesta línia d'actuació, cal que es done suport als autors, amb la finalitat de promoure i estimular les tasques de creació literària.   
Per altra banda, d'acord amb el que preceptua la Llei vigent de Pressupostos de la Generalitat Valenciana 15/85, de 30 de desembre, en l'article 15, la concessió d'ajudes i subvenciones s'ha de realitzar amb subjecció a criteris de publicitat, concurrència i objectivitat.   
Per tot això, fent ús de les facultats que em confereix l'article 35 de la Llei de Govern Valencià 5/1983, de 30 de desembre,   
ORDENE:   
Article primer  
Es convocat concurs públic per a la concessió de tres ajudes a la realització d'altres tres treballs de creació literària en valencià o en castellà.   
L'import de cadascuna de les ajudes serà d'un milió de pessetes per a cadascun dels tres treballs.   
Article segon  
L'import de les ajudes esmentades es farà efectiu amb càrrec a la consignació pressupostària 89.09.768.079.   
Article tercer  
Són aprovades les bases de convocatòria que s'inclouen com a annex a aquesta ordre, i és facultat el Director General de Cultura perquè, en l'àmbit de la seua competència, dicte les resolucions que considere necessàries per a l'efectivitat d'aquesta convocatòria.   
Article quart  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 15 d'octubre de 1986.   
El Conseller de Cultura, Educació i Ciència,  
CEBRIA CISCAR I CASABAN  
BASES PER A LA CONCESSIO D'AJUDES A LA CREACIO LITERARIA EN VALENCIA I EN CASTELLA PER A L'NDL 4337  
Primera  
Seran concedides tres (3) ajudes per a la realització d'altres tres (3) treballs de creació literària en valencià o en castellà. L'import de les ajudes serà d'un milió (1.000.000) de pessetes cadascuna d'elles.   
Segona  
Els interessats hauran de presentar a la Conselleria de Cultura, Educació i Ciència de la Generalitat Valenciana, o als Serveis Territorials respectius, un escrit amb indicació de les seues dades personals en què expressen la intenció d'optar a una d'aquestes ajudes. Acompanyaran a l'escrit currículum vitae del sol·licitador o sol·licitadors, i una memòria detallada de l'obra per a la qual és sol·licitada l'ajuda. Es recomanable que aquesta memòria incloga una mostra d'algun fragment ja realitzat del projecte.   
Tercera  
Els escrits de sol·licitud es podran presentar en el termini inclòs entre el primer de gener i el trenta-u de març de mil nou-cents vuitanta-set.   
Quarta  
El Conseller de Cultura, Educació i Ciència nomenarà una Comissió, integrada per quatre persones de prestigi reconegut en el camp de la literatura, que serà presidida pel Director General de Cultura.   
Cinquena  
Aquesta Comissió examinarà les sol·licituds presentades i elevarà proposta de resolució al Conseller de Cultura Educació i Ciència per a la concessió de les ajudes abans del trenta-u de maig de mil nou-cents vuitanta-set.   
Sisena  
Els autors seleccionats rebran l'import de les ajudes respectives per meitats iguals en dos terminis; el primer en acte públic, que serà celebrat en el termini màxim d'un mes des de la data en què la Comissió faça públic el veredicte; i el segon després del lliurament dels treballs respectius ja finalitzats, i amb la recepció prèvia d'aquests d'acord amb la Comissió, en un segon acte públic que serà celebrat durant el mes de maig de 1988.   
Setena  
Els beneficiaris de les ajudes adquiriran el compromís de:   
a) Finalitzar i presentar a la Comissió tres exemplars del treball realitzat, que haurà de ser inèdit i no haver rebut cap altra ajuda d'entitats públiques o privades, abans del 31 de març de 1988.   
b) Fer constar, en cas de publicació del treball, el patrocini de la Conselleria de Cultura, Educació i Ciència de la Generalitat Valenciana.   
c) Reintegrar l'import de l'ajuda rebuda si el treball no es realitzat en el termini previst.   
Vuitena  
Els autors conservaran tots el drets que els corresponguen sobre les obres que siguen objecte d'aquestes ajudes.